**TARJOUSPYYNTÖ** 11.12.2007

Jonna Juntunen ja Jere Lintunen

Viinikantie 13, 00000 Suortane

jonnajajere@xxxx.xx

+358 40 000 0000

Hentolan kartano

Huuhaantie 13

000000 Suortane

**HÄÄJUHLA LAUANTAINA 23. ELOKUUTA 2008**

Suunnittelemme häitämme lauantaille 23. elokuuta 2008 ja etsimme nyt juhlatilaa ja ruokatarjoilun tuottajaa juhlaamme.

Haluaisimme Hentolan kartanolta tarjoukset sekä 100:lle että 120:lle hengelle, jotka sisältäisivät eriteltyinä:

* Tilavuokran lauantaina 23.8.2008 klo 08-24. Itse juhla alkaa klo 15, mutta haluaisimme koristella tilan sitä ennen.
* Vaihtoehtoisesti siivous sisältyen hintaan tai itse hoidettuna seuraavana aamuna
* Noutopöytään kaksi eri menuvaihtoehtoa joissa huomioitu myös kasvissyöjät. Alkuruokana kalaa, pääruoka lihapitoista
* Hääkakku
* Juhlajuomat: onnittelumaljat, ruokajuomaksi viini (max 3 lasia per vieras), vesi ja virvoitusjuomat, kahvit ja konjakit. Loppuillaksi toivomme baaria, josta vieraat saavat noutaa juomaa omalla kustannuksellaan
* Tarpeellisen määrän tarjoiluhenkilökuntaa

DJ meillä on omasta takaa, mutta onko Hentolan kartanossa äänentoistolaitteet valmiina?

Annamme mielellämme lisätietoja hääsuunnitelmistamme! Toivomme saavamme tarjouksenne 31.12.2007 mennessä.

Jonna Juntunen Jere Lintunen